polyglot-tagger/wikipedia-language-snippets-filtered huggingface dataset:
இவர் ஆஸ்திரியாவைச் சேர்ந்த சக சோசலிசவாதியான கிறிஸ்டலை திருமணம் செய்துகொண்டார். இவர் மராத்தி மற்றும் ஆங்கிலத்தில் சிறந்த சொற்பொழிவாளராக அறியப்பட்டார். இந்திய மக்களவையில் இவர் மேற்கொண்ட விவாதங்கள் குறித்து மூத்த பத்திரிகையாளர் வ. ரங்காச்சாரி குறிப்பிடுகையில் "இவர் பேசத் தொடங்கினால் மக்களவை முழுவதும் இவர் வசமாகிவிடும். ஆளுங்கட்சியைக் கதிகலங்கவைத்துவிடுவார். ஆங்கிலம், மராத்தி, சம்ஸ்கிருதம் என்று எல்லா மொழிகளிலிருந்தும் மேற்கோள்களாக வந்து விழும். பழைய சம்பவங்களை நினைவுகூர்வார். கதைகளைச் சொல்வார். தான் பேசவந்த விஷயத்தைவிட்டு சற்றும் விலகமாட்டார். சட்டபூர்வமாக எதையும் அலசுவார். கேட்போர் உணர்ச்சிவசப்பட்டு கண்கலங்கச் செய்துவிடுவார். மிகவும் நாசூக்காகவும் பேச வேண்டியவற்றை அழகாகவும் பேசி, பல இளம் உறுப்பினர்களுக்கு அவர் முன்மாதிரியாக இருந்திருக்கிறார்" என்று குறிப்பிட்டுள்ளார்.
நாத் பாப்பு பாய் என்பவர் இந்திய விடுதலைப் போராட்ட வீரர், வழக்கறிஞர். இந்திய நாடாளுமன்ற உறுப்பினராவார். இவர் பிரஜா சோசலிச கட்சியின் முக்கிய தலைவர்களில் ஒருவர் ஆவார்.
பசும்பிடி ஓர் மரமாகும். இது பச்சிலைப்பூ, பச்சிலை எனவும் அழைக்கப்பட்டது. இதன் கொழுந்து நறுமணம் உள்ளது. இதன் மிகுமணத்தால் இதன்பூ இலைமறை பூவாயிற்று' போலும். இதன் முன்னைய தாவரப்பெயர் லாங்தோ கைமஸ் ஒவாலிபோலியஸ் என்பதாகும். இதன் மலர் இரண்டு அங்குலம் முதல் மூன்று அங்குலம் வரை அகலமானது. பூக்களில் 4 - 5 புறவிதழ்கள், 4 - 5 அகவிதழ்கள் கொண்டிருக்கும். சூல்முடியானது அகன்றதகவும் வழவழப்பானதாகவும் இருக்கும். இதன் கனியானது பெர்ரி என்ற சதைக்கனி ஆகும். இந்த மரத்தில் பெரும்பாலும் மஞ்சள் நிறமான கசிவு நீர் காணப்படும். இதன் தனியிலை, தோல் போல் தடித்ததாக இருக்கும். இதன் அடிமரம் மஞ்சள் கலந்த வெண்ணிறமாக இருக்கும். மேலும் இது மிகவும் வன்மை உடையதாக இருக்கும். இந்த மரம் கட்டிட வேலைக்கு உகந்தது.
'பசும்பிடி வகுளம் பல்லிணர்க் காயா' என்று கபிலர் என்று இத்தாவரத்தைக் குறிப்பிடுகிறார். இதில் காணப்படும் 'பசும் பிடி' என்பதற்குப் 'பச்சிலைப்பூ' என்று உரை கூறினார் நச்சினார்க்கினியர். 'பசும்பிடி இளமுகிழ் நெகிழ்ந்த வாய் ஆம்பல்' என்பது பரிபாடல் , இதற்குப் பரிமேலழகர் ‘பச்சிலையது இளைய கொழுந்து' என்று உரைகண்டார்.
இது ஒரு மரம் எனவும். பெருவாய் மலர் உடையது எனவும். இதன் கொழுந்து மணமுள்ளது எனவும்தான் அறிய முடிகிறது. இதனைக் கொண்டு இதனுடைய உண்மையான தாவரப் பெயரைக் கணிக்க இயலவில்லை. ஆயினும், இதனைப் பச்சிலை எனக் கொண்டு கலைக் களஞ்சியம் இதற்குக் கார்சீனியா ஸாங்தோகைமஸ் என்னும் தாவரப் பெயரைக் குறிப்பிட்டுள்ளது.
இம்மரம் தென் இந்தியாவின் கிழக்குக் கடற்கரைப் பகுதியில் தென்னார்க்காடு மாவட்டம், புதுக்கோட்டை மாவட்டம் முதலிய மாவட்டங்களிலும், மேற்குக் கடற்கரைப் பகுதியில் தென் கன்னட மாவட்டம் முதல் திருவிதாங்கூர் வரையிலுமுள்ள மலைப்பகுதிகளில் வளரும்.
பச்சிலைப்பூ, பச்சிலை, அல்லது பசும்பிடி என்பது நடுத்தர அளவான மரவகை ஆகும். இது 30 அடி உயரம்வரை வளரக்கூடிய குளூசியேசி குடும்பத்தைச் சேர்ந்த மரம் ஆகும். இது இந்தியா, இலங்கையை தாயகமாக கொண்டது.
இந்த மலரின் இளமுகிழ் சுவைக்காகவும், நறுமணத்துக்காகவும் வாயில் போட்டு மெல்லப்படும் என்பதைச் சங்கப்பாடல்கள் தெரிவிக்கின்றன. குன்றத்துக் கோதையர் குவித்து விளையாடிய 99 மலர்களில் ஒன்று பசும்பிடியும் ஆகும்.
ஜீவாவின் வெற்றியைத் தொடர்ந்து, சுசீந்திரன் தனது அடுத்த படம் தெற்கு சென்னையில் நடக்கும் நிகழ்வுகளைச் சுற்றி வருவதாக அறிவித்தார். சுசீந்திரன் பின்னர் ஹரீஷ் கல்யாண் மற்றும் ஸ்ரீ ஆகியோர் முக்கிய வேடங்களில் நடிப்பதாகவும், ஹரிஷ் உத்தமன் மற்றும் நந்தகுமார் வில்லன்களாக நடிப்பதாகவும் அறிவித்தார். முன்னர் மலையாள படங்களில் நடித்து வந்த சம்ஸ்கிருதி ஷெனாய், மூன்று முன்னணி பெண் வேடங்களில் ஒன்றில் நடிக்க ஒப்பந்தம் செய்யப்பட்டார். மற்ற இரண்டு பாத்திரங்கள் முறையே கல்லூரி மாணவியாகவும், குடிசைவாசியாகவும் நடிக்கும் சிருஷ்டி டங்கே மற்றும் சாந்தினி தமிழரசன் ஆகியோருக்கு வழங்கப்பட்டன. கல்யாண சமையல் சாதம் , என்றப் படத்திற்கு இசையமைத்த நவீன், படத்திற்கு இசையமைக்க தேர்வு செய்யப்பட்டார். அதே நேரத்தில் ஸ்டார் புரொடக்சன்ஸ் மற்றும் நாலு ஸ்டுடியோஸ் இணைந்து இந்த முயற்சியை மேற்கொண்டன. சுசீந்திரன் அதை இயக்குவார் என்று அறிக்கைகள் இருந்தபோதிலும், அவர் படத்தை முன்னெடுக்க மட்டுமே தேர்வு செய்தார், மேலும் புதியவர் ரமேஷ் இயக்குநராக கையெழுத்திட்டார்.
வில் அம்பு என்பது 2016 ஆம் ஆண்டு இந்திய தமிழ் மொழியில் வெளிவந்த அதிரடித் திரில்லர் படமாகும். இதை ரமேஷ் சுப்பிரமணியம் எழுதி இயக்கியுள்ளார். மற்றும் சுசீந்திரன் இப்படத்தை தயாரித்துள்ளார். இப்படத்தில் ஸ்ரீ, ஹரீஷ் கல்யாண், சம்ஸ்கிருதி ஷெனாய், சிருஷ்டி டங்கே மற்றும் சாந்தினி தமிழரசன் ஆகியோர் முக்கிய கதாபாத்திரங்களில் நடித்துள்ளனர். இவர்களுடன் சேர்ந்து ஹரிஷ் உத்தமன் மற்றும் யோகி பாபு துணை வேடங்களில் நடிக்கின்றனர். ஈ.மார்ட்டின் ஜோவின் ஒளிப்பதிவு செய்துள்ளார். மற்றும் ரூபன் படத்தொகுப்பினை மேற்கொண்டுள்ளார். நவீன் இசையமைத்திருந்தார். படம் 12 பிப்ரவரி 2016 அன்று வெளியிடப்பட்டது.
இப்படம் 2014 அக்டோபரின் ஆரம்பத்தில் கோயம்புத்தூரில் "நேருக்கு நேர்" என்ற தலைப்புடன் படப்பிடிப்பு தொடங்கியது. அதே நேரத்தில் இது "அக்னி நட்சத்திரம்" என்றும் அழைக்கப்பட்டது. இந்த இரண்டு தலைப்புகளும் ஸ்ரீ மற்றும் ஹரிஷ் கல்யாண் ஆகியோரின் பாத்திரங்களைப் போலவே இரட்டை முன்னணி கதாபாத்திரங்களைக் கொண்ட முந்தைய படங்களாகும். . ஏப்ரல் 2015 இல், அதிகாரப்பூர்வ தலைப்பு "வில் அம்பு" என்று தெரியவந்தது, நடிகை காஜல் அகர்வால் படத்தின் சுவரொட்டியை வெளியிட்டார்.
வில் அம்பு என்பது இரண்டு கதாபாத்திரங்களின் பயணம் மற்றும் ஒருவருக்கொருவர் ஏற்படும் இழப்பு அல்லது ஆதாயத்திற்கு மனிதர்கள் எவ்வாறு பொறுப்பாளிகள் ஆகிறார்கள் என்பதைப் பற்றி பேசுகிறார்கள். ஒரு நபரின் இழப்பு மற்றவரின் ஆதாயமாக எவ்வாறு மாறுகிறது என்பது பற்றிய கதை.
நியோமன் ருடானா இந்த கட்டிடத்தை மூன்று மாடி உயர அளவிற்கு கட்டியுள்ளார். பாலினீஸ் கட்டிடக்கலைப் பாணியுடன் தத்துவ கலைப்பொருட்களைப் பயன்படுத்தி இந்த கட்டடத்தை வடிவமைத்துள்ளார். ட்ரை அங்கா என்பது ஒரு மனித உடலின் மூன்று பாகங்களாகும். அவை தலை, தண்டு எனப்படுகின்ற மத்தியப்பகுதி மற்றும் கால்கள் ஆகியவையாகும். அதைப்போலவே ட்ரை மங்களா கலவை3 பிரிவுகளைக் கொண்டு அமைந்ததாகும். அதில் உள் பிரிவு, நடுத்தரப் பிரிவு மற்றும் வெளிப்புற பிரிவு என்ற மூன்று பிரிவுகள் உள்ளன. ட்ரை லோகா என்பது பிரபஞ்சத்தின் கருத்தினைக் குறிக்கும். அது மூன்று நிலையில் பாதாள உலகம், இடையில் உள்ள உலகம், மேல் உள்ள உலகம் என்று மூன்று வகைப்படும்.
முதல் மற்றும் இரண்டாவது மாடியில், நவீன இந்தோனேஷியக் கலைஞர்களின் படைப்புகள் காட்சிப்படுத்தப்பட்டுள்ளன. அவற்றில் அபியாண்டி, பாசுகி அப்துல்லா, ஸ்ரீகாடி சோடர்சோனோ , நியோமோன் குணர்சா மற்றும் மேட் வியன்டா ஆகியோரின் படைப்புகள் உள்ளன. பிந்தைய நவீன இந்தோனேஷியன் கலைஞர்களான போன்ற படைப்புகளை நியோமோன் எரவான் மற்றும் மேட் புதியானா ஆகியோரின் படைப்புகளும் அங்கு உள்ளன. இந்த அருங்காட்சியகத்தில் இந்தோனேஷியாவில் பாலியில் உள்ள பேஷாக், பிரம்பனன் மற்றும் மத்திய ஜாவாவில் உள்ள கோவில்களைச் சித்தரிக்கின்ற ஓவியங்கள் காட்சிப்படுத்தப்பட்டுள்ளன.
500 சதுர மீட்டர் கட்டிடம் பரப்பளவுள்ள நிலத்தில் கட்டப்பட்டது. இந்த அருங்காட்சியகத்திற்கான அடிக்கல் எனப்படும் மூலக்கல் 22 டிசம்பர் 1990 ஆம் நாளன்று நாட்டப்பட்டது.
ருடானா அருங்காட்சியகம் அல்லது ருடானா கலை அருங்காட்சியகம் இந்தோனேஷியாவில் பாலியில் ஜியான்யார் பகுதியில் பெலியடான் என்னுமிடத்தில் உள்ள அருங்காட்சியகம் ஆகும். இந்த அருங்காட்சியகம் நியோமன் ருதானா என்பவரால் திரி ஹிதா கரணாவின் பாலி மனிதநேய தத்துவத்தின் கருத்தின் அடிப்படையில் கட்டப்பட்டது, இந்த அருங்காட்சியகத்தில் கலையானது கலை பொதுமக்களின் நல்வாழ்வுக்கு பங்களிப்பு ஆற்றுகிறது.
மூன்றாவது மாடியில் உபுத் மற்றும் பௌதான் ஆகிய பகுதிகளைச் சேர்ந்த பாரம்பரிய பாலியக் கலைஞர்களின் பாரம்பரிய படைப்புகள் காட்சிப்படுத்தப்பட்டுள்ளன. முதுநிலை அவற்றுள் முதலாம் கஸ்டி நியோமான் லெம்பேட் மற்றும் முதலாம் கஸ்டி கிடட் கோபோட் ஆகியோரின் படைப்புகளும் அடங்கும்.
இந்தோனேசியாவின் பல்வேறு கலைஞர்களால் உருவாக்கப்பட்ட 400 க்கும் மேற்பட்ட நுண்கலை மற்றும் சிற்பங்கள் ருடானா அருங்காட்சியகத்தில் காட்சிப்படுத்தப்பட்டுள்ளத. பாணியின் அடிப்படையிலும், தத்துவத்தின் அடிப்படையிலும் இந்த ஓவியங்கள் நேர்த்தியாக அமைக்கப்பட்டுள்ளன.
மேலும் இந்த அருங்காட்சியகத்தில் பாலியில் வசிக்கின்ற வெளிநாட்டுக் கலைஞர்களான டான் அன்டோனியோ பிளாங்கோ , யூரி கோர்பச்சேவ் , ஜாபர் இஸ்லா மற்றும் ஐயாமா தடாயுகி உள்ளிட்டவர்களின் படைப்புகளும் காட்சியில் உள்ளன.
அருங்காட்சியகத்தின் வெளிப்புற சுவர்கள் இந்தோனேசியாவின் தேசியக் கொடியைப் பிரதிபலிக்கும் வகையில் அமைந்துள்ளன. அதில் சிவப்பு மற்றும் வெள்ளை நிறங்கள் காணப்படுகின்றன. சிவப்பு பகுதி சிவப்பு செங்கற்களால் ஆனது மற்றும் வெள்ளை மணற்கற்களால் ஆனது.
சூலை 19, 2016 ஆம் ஆண்டில் நடைபெற்ற வீரர்கள் தேர்வில் இவர் உலக மற்போர் மகிழ்கலை நிறுவனத்தின் ரா எனும் நிகழ்ச்சியில் தேர்வானார். சூலை 25 இல் நடைபெற்ற ராவில் தனது 35 ஆம் பிறந்தநாளின் போது இவர் தனது முதல் போட்டியில் விளையாடினார். புதியதாக உலக வாகையாளர் எனும் வாகையாளர் எனும் பட்டத்தினை அந்த நிறுவனம் அறிவித்தது. அதற்காக நான்கு வீரர்கள் பங்குபெறும் ஃபேடல் ஃபோர் வே எனும் போட்டியில் ரூசவ், சிசாரோ மற்றும் கெவின் ஓவன்சுவுடன் இணைந்து இவர் போட்டியிட்டார். 2016 ஆம் ஆண்டில் நடைபெற்ற சம்மர்சிலாம் எனும் நிகழ்ச்சியில் நடைபெற்ற இந்தப் போட்டியில் இவர் உலக வாகையாளர் பட்டம் பெற்றார். ஒப்பந்தாமாகி27 நாட்களில் இவர் இந்தப் பட்டத்தினைக் கைப்பறியதன் மூலம் மிகக் குறைந்த நாட்களிலேயே சாகையாளர் பட்டம் பெற்றவரானார். அந்தப் போட்டியில் ஏற்பட்ட காயம் காரணமாக இவர் சிறிது காலம் ஓய்வில் இருந்தார். அந்த சமயத்தில் அவரின் வாகையாளர் பட்டத்தினை திரும்பக் கொடுக்க இருப்பதாக ரா நிர்வாக மேலாளரான மிக் ஃபோலி தனது டுவிட்டர் பக்கத்தில் தெரிவித்தார்.
தனது தொழில் வாழ்க்கையில் நியூ சப்பான் புரோ ரெஸ்லிங் நிகழ்ச்சியில் கலந்து கொண்டதன் மூலம் பரவலாக அறியப்பட்டார். அங்குவிளையாடிய போது மூன்று முறை இளையோர் மிகு கன வாகையாளர் பட்டத்தினையும் ஆறு முறை கூட்டு வாகையாளர் பட்டத்தினையும் வென்றார். அதில் நான்கு முறை ருசூக் டக்குசியுடனும் இரு முறை மினோருவுடனும் இணைந்து கூட்டு வாகையாளர் பட்டத்தினைப் பெற்றார். மேலும் இருமுறை 2010 மற்றும் 203 ஆம் ஆண்டுகளில் நடைபெற்ற பெஸ்ட் ஆஃப் சூப்பர் ஜூனியர்ஸ் நிகழ்ச்சியில் இரு முறை வென்றார்.
ஃபெர்கல் டேவிட் என்பவர் ஓர் ஐரிய தொழில்முறை மற்போர் வீரர் ஆவார். இவர் ஃபின் பேலர் எனும் எனும் மேடைப் பெயராலேயே பரவலாக அறியப்படுகிறார். தற்போது இவர் உலக மற்போர் மகிழ்கலை நிறுவனத்தின் சுமாக்டவுன் நிகழ்ச்சியில் ஒப்பந்தமாகி விளையாடி வருகிறார்.
2014ஆம் ஆண்டில் விஜய் தொலைக்காட்சியில் ஒளிப்பரப்பான ஜோடி நம்பர் ஒன் பகுதி 8 என்ற நடைபோட்டி நிகழ்ச்சியில் நடிகை ஜெனிபருடன் ஜோடியாக பங்குபெற்றார். 2017ஆம் ஆண்டு ஜீ தமிழ் தொலைக்காட்சியில் ஒளிபரப்பாகும் செம்பருத்தி என்ற தொடரில் ஆதித்யா என்ற காதாபாத்திரத்தில் நடிகை பிரியா ராமன் மற்றும் ஷபானா ஷாஜஹான் இணைத்து நடித்து வருகின்றார்கள். இந்த தொடர் இவருக்கு மிகப்பெரிய வெற்றியை கொடுத்தது. இந்த தொடரில் நடித்ததற்காக 1வது ஜீ தமிழ் குடும்பம் விருதுகள், மைலாப்பூர் அகாடமி விருதுகள், 2வது ஜீ தமிழ் குடும்பம் விருதுகள் போன்ற பல பிரிவுகளின் கீழ் விருதுகளை வென்றுள்ளார். இதே ஆண்டில் 465 என்ற திரைப்படத்தின் மூலம் திரைப்படத்துறைக்கு அறிமுகமானார். இதை அடுத்து நாலு பேருக்கு நல்லதுன்னா எதுவும் தப்பில்ல என்ற திரைப்படத்தில் அனில் என்ற கதாபாத்திரத்தில் நடித்துள்ளார். இந்த திரைப்படங்கள் இவருக்கு வெற்றியை கொடுக்கவில்லை என்பது குறிப்பிடத்தக்கது.
இவர் 2011ஆம் ஆண்டு கனா காணும் காலங்கள் கல்லூரியின் கதை என்ற தொடருக்கான நடிகர்களின் தேர்வு மூலம் தெரிவாகி அந்த தொடரில் கார்த்திக் என்ற முன்னணி காதாபாத்திரத்தில் நடித்தார் இந்த தொடர் விஜய் தொலைக்காட்சியில் 2011ஆம் ஆண்டு முதல் 2012 ஆம் ஆண்டு வரை ஒளிபரப்பானது. இவருக்கு ஜோடியாக புதுமுக நடிகை சாய் பிரமோதித்தா நடித்துள்ளார். இதை அடுத்து அதே தொலைக்காட்சியில் 2013ஆம் ஆண்டு பணி சார்ந்த நகைச்சுவை தொடரான ஆபீஸ் தொடரில் கார்த்திகேயன் என்ற முன்னணி கதாபாத்திரத்தில் நடிக்க இவருக்கு ஜோடியாக நடிகை ஸ்ருதி ராஜ் நடித்துள்ளார். இந்த தொடரில் இவருடன் விஷ்ணு, மதுமிலா. உதய் மகேஷ் போன்ற பல நடிகர்கள் நடித்துள்ளார்கள். இந்த தொடரில் இவர்களின் காதல் காட்சிகள் இளைஞர்கள் மத்தியில் மிகவும் பிரபலமானது மற்றும் தொடரும் மக்கள் மத்தியில் வெற்றி பெற்றது.
2017 ஆம் ஆண்டில் சென்னை டைம்ஸ் செய்தித்தாளில் மிகவும் விரும்பத்தக்க 15 தொலைக்காட்சி ஆண்களில் கார்த்திக் ராஜ் 14 வது இடத்தைப் பிடித்துள்ளார் என்பது குறிப்பிடத்தக்கது. இவரின் நடிப்புத்திறனுக்காக 2014ஆம் ஆண்டு விஜய் தொலைக்காட்சி விருதுககளில் சிறந்த ஜோடிக்கான விருதை ஆபீஸ் தொடரில் நடித்த நடிகை ஸ்ருதி ராஜ் உடன் இணைத்தும், 2018ஆம் ஆண்டு 1வது ஜீ தமிழ் குடும்பம் விருதுகள் நிகழ்ச்சியில் சிறந்த நடிகர் போன்ற விருதுகளை வென்றுள்ளார்.
கார்த்திகேயன் ஜனவரி 21, 1988 தமிழ் நாட்டில் இல் பிறந்தார். இவர் விஷுவல் கம்யூனிகேஷனில் பட்டம் முடித்துள்ளார். அவரது தந்தை 30 ஆண்டுகளாக தயாரிப்பு துறையில் இருந்தமையால் இவர் திரைப்படத்துறைக்கு வர காரணமாக இருந்தது. இவர் தனது கல்லூரி தோழியான யாஷினி என்பவரை காதலித்து திருமணம் செய்தார். இவர் ஒரு இந்து மற்றும் இவரின் மனைவி ஒரு முஸ்லிம் ஆவார்.
கார்த்திக் ராஜ் என்பவர் தமிழ் நாட்டை சேர்ந்த தமிழ் தொலைக்காட்சி மற்றும் திரைப்பட நடிகர் ஆவார். இவர் 2011ஆம் ஆண்டு முதல் தொலைக்காட்சி தொடர்களில் நடித்து வருகின்றார். இவர் விஜய் தொலைக்காட்சியில் ஒளிபரப்பான ஆபீஸ் என்ற தொடரிலும் மற்றும் ஜீ தமிழ் தொலைக்காட்சியில் ஒளிபரப்பான செம்பருத்தி என்ற தொடரில் நடித்ததன் மூலம் மிகவும் பிரபலமான நடிகர் ஆனார்.
2006 ஆம் ஆண்டில், க்ராஃபோர்டு உலக மல்யுத்த பொழுதுபோக்கு உடன் ஒரு ஒப்பந்தத்தில் கையெழுத்திட்டார், மேலும் உலக மற்போர் மகிழ்கலை நிறுவனத்தின் அப்போதைய அங்கத்துவ நிறுவனமான ஓஹியோ பள்ளத்தாக்கு மல்யுத்தத்திற்கு நியமிக்கப்பட்டார். ஷெல்லி மார்டினெஸுக்கும் ஓ டி பி க்கும் இடையிலான போட்டியில், ஜூலை 1, 2006 அன்று, தனது உண்மையான பெயரில், சிறப்பு விருந்தினர் நடுவராக அறிமுகமானார். செப்டம்பர் 6 ஆம் தேதி, கிராஃபோர்டு டோரி என்ற புதிய மேடைப் பெயரில் அறிமுகமானர். அதில் அவர் ஓ டி பி ஆல் வெளியேற்றப்பட்டார். அடுத்த மாதத்தில் மிக்கி ஜேம்ஸ், ஓடிபி, மற்றும் கேட்டி லியா உள்ளிட்ட வீரர்களுக்கு எதிராக ஒற்றையர் மற்றும் இணை வாகையாளர் போட்டிகளில் கலந்து கொண்டார். பின்னர், க்ராஃபோர்டு ஓஹியோ மகளிர் வாகையாளர் பட்டத்திற்காக பெத் பீனிக்ஸ் என்பவருடன் மோதினார், ஆனால் செரீனா டீப்பின் என்பவரின் தலையீட்டால் அந்தப் பட்டத்தினை இழந்தார். இரண்டு நாட்களுக்கு பின்னர், அக்டோபர் 20, கிராபோர்டு அந்தப் பட்டத்தினை வென்றார்.
ஆனால் அடுத்த நாள் இரவு, எட்டு பெண்கள் கலந்து கொண்ட வெளியேற்றும் போட்டியில் க்ராஃபோர்டு என்பவரிடம் இந்தப் பட்டத்தினை இழந்தார். க்ராஃபோர்டின் சாம்பியன்ஷிப் வெற்றி ஓஹியோ பள்ளத்தாக்கில்ஆல் அங்கீகரிக்கப்படவில்லை. க்ராஃபோர்டு 2007 ஆம் ஆண்டின் முற்பகுதியில் பீனிக்ஸ் உடன் தொடர்ந்து சண்டையிட்டுக் கொண்டார், பல இணை வாகையாளர் போட்டிகளில் அவரை எதிர்கொண்டார், இதில் பீனிக்ஸ் ஓ டி பி உடன் இணைந்தும் க்ராஃபோர்டு லியா அல்லது டீப் உடன் இணைந்தும் மோதினர். அதேசமயம், க்ராஃபோர்டு "மிஸ் ஓ.வி.டபிள்யூ" போட்டியில் பங்கேற்றார், இதில் ஓ டி பி வென்றார். மேரிஸ் ஓவெல்லட்டுடன் சண்டையிடுவதற்கு முன்பு, ஏப்ரல் மாதத்தில் கிராஃபோர்டு மிலேனா ரூக்காவுடன் தொடர்ச்சியான பலபோட்டிகளில் மோதினார். சூலை 21 அன்று நடைபெற்ற போட்டியே ஓஹியோ பள்ளத்தாக்கில் இவர் இறுதியாக பங்கேற்ற போட்டி ஆகும்.
க்ராஃபோர்டு ஜூன் 13, 2008 அன்று ஸ்மாக்டவுனில் அலிசியா பாக்ஸ் எனும் பெயரில் அறிமுகமானார். நவம்பரில், அவர் ஈ.சி.டபிள்யூ பிராண்டிற்கு சென்றார், அங்கு அவர் டி.ஜே கேப்ரியல் என்பவருக்கு மேலாளராக இருந்தார். அடுத்த ஆண்டு, பாக்ஸ் உலக மற்போர் மகிழ்கலை நிறுவன பெண்கள் வாகையாளர் பட்டத்திற்கான போட்டியில் கலந்து கொண்டார் ஜூன் 2010 இல் நடைபெற்ற போட்டியில் இவர் அந்தப் பட்டத்தினைக் கைப்பற்றினார். அதன் பிறகு இரு மாதங்கள் அந்தப் பட்டத்தினை தக்க வைத்துக் கொண்டார் உலக மற்போர் மகிழ்கலை நிறுவன வரலாற்றில் ஆப்பிரிக்க -அமெரிக்க பெண் ஒருவர் இந்தப் பட்டத்தினைப் பெறுவது இதுவே முதல் முறையாகும் அக்டோபர் 2014 இல், அவர் மெய்தன்மை தொலைக்காட்சி தொடரான டோட்டல் திவாஸ் என்பதில் கலந்துகொண்டார்
விக்டோரியா எலிசபெத் க்ராஃபோர்டு ஒரு அமெரிக்க தொழில்முறை மல்யுத்த வீரர், விளம்பர மாதிரி மற்றும் நடிகை ஆவார், இவர் அலிசியா பாக்ஸ் என்ற பெயரில் உலக மற்போர் நிறுவனத்தில் மல்யுத்தப்போட்டிகளில் பங்கேற்றதன் மூலம் இவர் பரவலாக அறியப்படுகிறார்.
மைசூர் அகர் பத்திகளின் சிறப்பு உள்ளூரில் மட்டுமே கிடைக்கக்கூடிய இயற்கைப் பொருட்கள் நறுமணப்பொருட்கள் ஆகியவை கொண்டு தயாரிக்கப்படுவதாகும். ஊதுபத்திகள் செய்யத் தேவையான மூலிகைகள், பூக்கள், தேவையான எண்ணெய், மரப்பட்டைகள், வேர்கள், கரி ஆகியவை மென்மையான கலவையாக மறும் வரை நன்றாக அரைக்கப்பட்டு பின்னர் ஒரு மூங்கில் குச்சியில் உருட்டப்பட்டு உலர வைக்கப்படுகின்றன. இதற்கெனப் பயன்படுத்தப்படும் மரங்களான சந்தனம்’ அயிலாந்தஸ் மலபரிக்கம் என்று சொல்லக்கூடிய பீ தணக்கன் மரம் போன்ற சிறப்பு மரங்களிலிருந்து கிடைக்கும் ஹல்மாடி, சந்தனம் போன்ற நறுமனப் பொருட்கள் மற்றும் பிற இயற்கை பொருட்கள் ஆகியவை புவியியல் ரீதியாக கர்நாடகாவில் மட்டுமே கிடைக்கின்றன. எனவே இந்த ஊதுபத்திகள் கர்நாடகாவின் சிறப்பு புவியியல் குறியீட்டு எண் அந்தஸ்து நிலையைப் பெற்றுள்ளன.
அகில இந்திய அகர்பத்தி சங்கம் மைசூர் அகர்பத்தியை சென்னையிலுள்ள காப்புரிமை, வடிவமைப்பு மற்றும் வர்த்தக முத்திரைகளுக்கான ஜெனரலின் அலுவலகத்திற்கு 1999 ஆம் ஆண்டின் புவியியல் குறியீட்டு பொருட்கள் சட்டத்தின் கீழ் பதிவு செய்ய, முன்மொழிந்தது. இதனால் இப்பகுதியில் கிடைக்கக்கூடிய இயற்கைப் பொருட்களைப் பயன்படுத்தித் தயாரிக்கப்படும் ஊதுபத்தி உற்பத்தியாளர்கள் மட்டுமே மைசூர் என்ற பெயரைப் பயன்படுத்தலாம். மூன்று ஆண்டுகளுக்குப் பிறகு, 2005 இல் மைசூர் அகர்பத்திக்கு புவிக்குறியீட்டு எண் வழங்கப்பட்டது.
மைசூர் அகர்பதி அல்லது மைசூர் ஊதுபத்தி என்பது கர்நாடகாவின் மைசூரில் மட்டுமே கிடைக்கும் பொருட்களைப் பயன்படுத்தித் தயாரிக்கப்படும் பலவிதமான ஊதுபத்திக் குச்சிகளாகும், இது இதற்கு முன்பு கர்நாடக மாநிலத்தில் மட்டுமே காணப்பட்டது. இந்த அகர்பத்திகளின் வரலாற்று பின்னணி மற்றும் பயன்படுத்தப்படும் பொருட்களின் தொலைநிலை காரணமாக 2005 ஆம் ஆண்டில் இந்திய அரசிடமிருந்து புவியியல் அடையாளக் குறிச்சொல் வழங்கப்பட்டது. உலகின் மிகப்பெரிய அகர்பத்தி உற்பத்தி நகரம் மைசூர் ஆகும்.
தைட்டானியம் பெர்குளோரேட்டு என்பது 4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியமும் பெர்குளோரேட்டு அயனியும் சேர்ந்து இம்மூலக்கூற்றுச் சேர்மம் உருவாகிறது. நீரற்ற தைட்டானியம் பெர்குளோரேட்டு 130 பாகை செல்சியசு வெப்பநிலையில் வெடித்தலுடன் சிதைவடைகிறது. 85 பாகை செல்சியசு வெப்பநிலையில் இலேசான சிதைதலுடன் உருகுகிறது. 70 பாகை செல்சியசு வெப்பநிலையில் பதங்கமாதலுக்கும் 120 பாகை செல்சியசு வெப்பநிலையில் ஆவியாதலுக்கும் உட்படுகிறது. 2.35 என்ற அடர்த்தி மதிப்பைக் கொண்டுள்ளது. தைட்டானியம் பெர்குளோரேட்டு எளிதில் ஆவியாகக்கூடிய ஒரு சேர்மமாகும். இச்சேர்மம் சிதைவடையும்போது 2, 2 ஆக்சிசன் மற்றும் 2 சேர்மம் போன்றவை உருவாகின்றன.
பெர்குளோரேட்டு குழுக்கள் இரண்டு ஆக்சிசன் அணுக்கள் வழியாக தைட்டானியத்துடன் பிணைந்த இருபற் ஈந்தணைவு பிணைப்பை தைட்டானியம் பெர்குளோரேட்டு கொண்டுள்ளது. எனவே இம்மூலக்கூறு டெட்ராகிசு தைட்டானியம் என்ற பெயராலும் அழைக்கப்படுகிறது.
பெட்ரோலேட்டம், நைட்ரோமெத்தேன், டைமெத்தில்பார்ம்மைடு போன்ற சேர்மங்களுடன் தைட்டானியம் பெர்குளோரேட்டு வினைபுரிகிறது. 25 பாகை செல்சியசு வெப்பநிலைக்கு மேல் இது கார்பன் டெட்ராகுளோரைடுடன் வினையில் ஈடுபடுகிறது.
டைமெத்தில் சல்பாக்சைடு, டையாக்சேன், பிரிடின்–என்–ஆக்சைடு, குயினோலைன்–என்-ஆக்சைடு மற்றும் நீருடன் கூடிய சால்வேட்டு அணைவுகளாகத் தைட்டானைல் பெர்குளோரேட்டு காணப்படுகிறது.
2004 ஆம் ஆண்டில் எசுப்பானிய எண்ணெய் நிறுவனமான ரெப்சோல், கியூபாவுக்கும், புளோரிடா கீசுக்கும் இடையில் உள்ள ஆழமான கியூபாக் கடற் பகுதியில் எண்ணெய்க் கிணறொன்றைத் தோண்டி எண்ணெய்ப் படிவுகளைக் கண்டுபிடித்தனர். ஆனால் இது வணிகத்துக்கு உரியதல்ல என தீர்ப்பளிக்கப்பட்டதால் அக்கிணறு மூடப்பட்டது. 2008 ஒக்டோபரில், கியூபாவின் வடக்குக் கடற்கரைக்கு அப்பால் ஆழமான கடற் பகுதியில் எண்ணெய், வாயு என்பவற்றைக் கண்டறிவதற்காக, பிரேசிலின் அரசாங்க எண்ணெய் நிறுவனமான பெட்ரோபாசுடன் கியூபா ஒப்பந்தம் ஒன்றைச் செய்துகொண்டது. யூலை 2009 ஆம் ஆண்டில், எண்ணெய் கண்டறிவதற்கான அனுமதியை உருசிய நிறுவனம் ஒன்றுக்கு வழங்கும் வகையில் உருசிய அரசாங்கத்துடன் ஒரு ஒப்பந்தம் ஒன்றில் கியூபா கையெழுத்திட்டது. 2011 மே மாதத்தில், எண்ணெய்க்கான வாய்ப்புக்கள் குறைவாக இருந்ததால், பெட்ரோபாஸ் 2008 ஆம் ஆண்டு செய்துகொள்ளப்பட்ட ஒப்பந்தத்தில் இருந்து விலகிக்கொண்டது.
புளோரிடாக் கரைக்கு அப்பால் எண்ணெய், வாயு கண்டறிய அனுமதிக்கும் பிரச்சினை 2008 ஆம் ஆண்டின் ஐக்கிய அமெரிக்க சனாதிபதித் தேர்தலின்போது சூடான விவாதத்துக்கு உள்ளானது. புளோரிடாக் கரையில் இருந்து 60 மைல்கள் தொலைவில், கியூபாவின் கடற் பகுதியில் சீனாவின் எண்ணெய் நிறுவனம் எண்ணெய் கண்டறிவதில் ஈடுபட்டுள்ளதாகப் பத்தி எழுத்தாளரான யோர்ச்சு வில்சு என்பவர் எழுதியிருந்தார். இதை கரைக்கு அப்பால் எண்ணெய் கண்டறிவதை ஆதரிக்கும் வேட்பாளர்களும் திரும்பத் திரும்பச் சொல்லிவந்தனர். எனினும் அந்த நேரத்தில் கிபாவின் கடற் பகுதியில் எவரும் எண்ணெய் கண்டு பிடிப்பதில் ஈடுபட்டிருக்கவில்லை.
புளோரிடா கீசுக்குத் தெற்கே மாநிலக் கடற் பகுதியில், 1947 இலிருந்து 1962 வரை நான்கு எண்ணெய்க் கிணறுகள் அமைக்கப்பட்டன. 1960, 1961 ஆகிய ஆண்டுகளில் புளோரிடா கீசுக்குத் தெற்கே கூட்டாட்சி அரசின் கடற் பகுதியில் கல்ஃப் ஒயில் நிறுவனத்தால் மூன்று கிணறுகள் அமைக்கப்பட்டன. இக்கிணறுகள் அனைத்தும் உலர் துளைகள். இது இவ்விரு நாடுகளுக்கும் இடையில் 1977 ஆம் ஆண்டில் செய்துகொள்ளப்பட்ட ஒப்பந்தத்துக்கு அமைவாக, ஐக்கிய அமெரிக்காவின் தனிப் பொருளாதார வலயத்திற்கும், கியூபாவுக்கும் இடையிலான எல்லை கியூபாவுக்கும் புளோரிடாவுக்கும் நடுப் பகுதியில் உள்ளது.
புளோரிடா நீரிணை என்பது, வட அமெரிக்கத் தலை நிலத்துக்கு தெற்கு-தென்கிழக்குத் திசையில், புளோரிடா கீஸ் தீவுக் கூட்டத்துக்கும், கியூபாவுக்கும் இடையில், மெக்சிக்கோ வளைகுடாவையும், அத்திலாந்திக் பெருங்கடலையும் இணைக்கும் வகையில் அமைந்துள்ளது. கீ வெஸ்ட் தீவுக்கும், கியூபாவின் கரைக்கும் இடையில் காணப்படும் இந்நீரிணையின் மிக ஒடுக்கமான பகுதி 150 கிமீ அகலம் கொண்டது. இதன் ஆழம் 1,800 மீ . மெக்சிக்கோ வளைகுடாவில் இருந்து செல்லும் வளைகுடா நீரோட்டத்தின் தொடக்கமான புளோரிடா நீரோட்டம் இந்நீரிணையின் வழியே செல்கின்றது.
புளோரிடாவுக்கு எதிரே, கியூபாவின் வட கரைக்கு ஐந்து கிலோமீட்டர் தொலைவுக்குள் அந்நாட்டின் மூன்று எண்ணெய் வயல்கள் இருக்கின்றன. வட கியூபா கிண்ணப் பகுதியில் கண்டுபிடிக்கப்படாத திரவ எண்ணெயும், 9.8 டிரில்லியன் கன அடி இயற்கை வாயுவும் இருப்பதாக ஐக்கிய அமெரிக்க நிலவியல் ஆய்வகம் மதிப்பிட்டுள்ளது. இவை அனைத்தும் அக்கிண்ணப் பகுதியின் கரைக்கு அப்பால் இருக்கும் பகுதியிலேயே உள்ளன.
ஆரம்பகால தொழிற் சங்கங்கள் சவர்க்காரம் தயாரிப்பதற்கும், எண்ணெய் விளக்குகளை எரியச் செய்யவும் திமிங்கில எண்ணெயை பயன்படுத்தின. பின்பு இருபதாம் நூற்றாண்டுகளில் செயற்கை வெண்ணெய் தயாரிக்க திமிங்கில எண்ணெய் பயன்பட்டது. 19 ஆம் நூற்றாண்டில் உச்சத்தில் இருந்த திமிங்கில எண்ணெய்களின் பயன்பாடு இருபதாம் நூற்றாண்டில் பெற்றோலிய தொழில் மற்றும் தாவர எண்ணெய்களின் வணிக வளர்ச்சிகளினால் கணிசமாக குறைந்தது. 21 ஆம் நூற்றாண்டில் பெரும்பாலான நாடுகள் திமிங்கில வேட்டையை தடை செய்துள்ள நிலையில் திமிங்கில எண்ணெயின் விற்பனை மற்றும் பயன்பாடுகள் நடைமுறையில் நிறுத்தப்பட்டுள்ளது.
திமிங்கில எண்ணெய் தெளிவானது, குறைந்த பாகுமையை கொண்டது. , திமிங்கில கொழுப்புகளின் தரம் மற்றும் சுத்திரிகரிப்பு என்பவற்றை பொறுத்து பிரகாசமான தேன் மஞ்சள் நிறத்தில் இருந்து அடர் பழுப்பு வரையிலான நிறங்களில் காணப்படும். மீன் வாசனை கொண்டது. ஹைட்ரஜனேற்றப்படும் போது திடமாகவும், வெள்ளை நிறமாகவும் மாறும். மேலும் சுவையிலும், மணத்திலும் மாற்றம் ஏற்படும்.
எண்ணெய்த் திமிங்கிலத்தின்]] தலைக்குழிவுகளில் இருந்து இசுப்பேர்ம் எண்ணெய் எனப்படும் சிறப்பு வகை எண்ணெய் பெறப்படுகின்றது. இது வேதியல் அடிப்படையில் மற்ற திமிங்கில எண்ணெய்களில் இருந்து வேறுபடுகிறது. பெரும்பாலும் திரவ மெழுகால் ஆன இசுப்பேர்ம் எண்ணெய் அதிக விலையை கொண்டது.
வேட்டையாடப்பட்ட திமிங்கிலங்களின் கொழுப்புக்களை கொதிக்கச் செய்தல் மூலம் திமிங்கில எண்ணெய் பெறப்பட்டது. கடற்கரைகளில் பிடிக்கப்பட்டவைகள் அவ்விடத்திலேயே வெட்டப்பட்டு கொதித்தல் மேற்கொள்ளப்பட்டது. நீண்ட ஆழ்கடல் திமிங்கல வேட்டை பயணங்களின் போது வேட்டையாடப்படுபவை கப்பலிலேயே கொதித்தல் செய்யப்பட்டது. அப்புறப்படுத்தப்படும் சடலங்கள் சுறாக்களுக்கும், கடல் பறவைகளுக்கும் உணவாகும்.
பலீன் திமிங்கிலங்களின் எண்ணெய் ட்ரைகிளிசரைட்களையும், பற்திமிங்கிலங்களின் எண்ணெய் மெழுகு எசுத்தரினையும் பிரத்தியேகமாக கொண்டுள்ளன. போவ்ஹேட் திமிங்கிலம் மற்றும் வலது திமிங்கிலங்களில் இருந்து உயர்தர எண்ணெயை பெற முடிவதாலும், அவற்றின் எலும்புகளுக்காகவும் முக்கிய இலக்குகளாக கருதப்பட்டன. திமிங்கிலங்கள் வேட்டைகளின் அதிகரிப்பால் அழிந்து செல்லும் அபாயத்திற்கு உட்பட்டன.
சிறுவர் பாலியல் முறைகேடு என்பது, சிறுவர் வன்முறையின் ஒரு வடிவமாகும். வயதுவந்தோர் அல்லது வயதான இளம் பருவத்தினர் பாலியல் திருப்திக்காக ஒரு குழந்தையை வன்முறைக்கு உட்படுத்துவதாகும். இதில் நேரடி பாலியல் தொடர்புக்கு வயதுவந்தோர் அல்லது வயதானவர்கள் தங்கள் சொந்த பாலியல் ஆசைகளைப் பூர்த்தி செய்யும் நோக்கத்துடன் செயல்படுவதாகும். இதில் குழந்தையை மிரட்டுவது, திருமணம் செய்வது அல்லது அழுத்தம் கொடுப்பது போன்ற நோக்கத்துடன் செயல்படுவதாகும். மேலும், குழந்தைகளின் பிறப்புறுப்புகள், பெண் குழந்தைகளின் முலைக்காம்புகள் போன்றவைகளை, முறைகேடான செயல்களில் பயன்படுத்துவது போன்றவையாகும். குழந்தைக்கு ஆபாசக் காட்சிகளைக் காண்பித்தல், அல்லது குழந்தையைப் பயன்படுத்தி சிறுவர் ஆபாசங்களைத் தயாரித்தல் போன்ற செயல்களும், இக்கொடுமைகளாகும்.
பாலியல் முறைகேடு என்பது பாலியல் துன்புறுத்தல் என்றும் அழைக்கப்படுகிறது. இம் முறைகேடு ஒருவரின் தவறான பாலியல் நடத்தையை மற்றவர்களின் மீது செயல்படுத்துவதாகும். இம்முறைகேடு, வற்புறுத்தலாலும், மற்றவரைப் சாதகமாக்கியும் செயல்படுத்துவதாகும். பாலியல் முறைகேடு விரைவாகவும் குறுகிய காலத்தில் நடைபெறுகிறது. பாலியியல் முறைகேடு செய்பவர் அல்லது துன்புறுத்துபவர் எனவும், குற்றவாளி எனவும் அடையாளப் படுத்தப்படுகிறது. பாலியல் முறைகேடு என்னும் சொல் குழந்தை அல்லது வயது வந்த இளம் பருவத்தினரிடம் பாலியல் சம்பந்தப்பட்ட தூண்டுதலையும், நடத்தையையும் குறிக்கும். ஒரு குழந்தை அல்லது பாலுறவுச் சம்மத வயது குறைவான நபர்களைப் பயன்படுத்துவது, குழந்தைகளுடனான பாலுறவு எனப்படும். இது சட்டரீதியாக கற்பழிப்பு எனக் குறிப்பிடப்படுகிறது.
திருமண பாலியல் முறைகேடு என்பது வீட்டில் நடக்கும் வன்முறையின் ஒரு வடிவமாகும். ஒரு பெண்ணின் கணவர் அல்லது முன்னாள் கணவரால் தேவையற்ற பாலியல் தொல்லைகள் அல்லது கட்டாய பாலியல் அச்சுறுத்தல்களை உள்ளடக்கியதாகும். இவ் முறைகேடு அதிகார வரம்பைப் பொறுத்து பாலியல் பலாத்காரமாகவோ அல்லது தாக்குதலாகவோ இருக்கலாம்.
ஒரு குடும்ப உறுப்பினரால் பாலியல் முறைகேடு என்பது ஒரு வகையான தகாப் பாலுறவு ஆகும். இந்த தகாப் பாலுறவு தீவிரமான மற்றும் நீண்டகால உளவியல் அதிர்ச்சியை ஏற்படுத்துகிறது. இதனால் பெற்றோர்களும் பாதிக்கப் படுகிறார்கள்.